SET พลิกลบ 2 จุด หลังไร้ปัจจัยหนุน แวลู่หนาแน่น 8 หมื่นลบ. ลุ้นสัปดาห์หน้ารีบาวด์!
SET พลิกลบ 2 จุด หลังไร้ปัจจัยหนุน แวลู่หนาแน่น 8 หมื่นลบ. ลุ้นสัปดาห์หน้ารีบาวด์! โดยดัชนีปิดที่ระดับ 1,552.44 จุด ลดลง 2.10 จุด หรือ 0.14% มูลค่าการซื้อขาย 8.09 หมื่นล้านบาท
21 พ.ค. 2564

สื่อข่าวรายงานว่า ดัชนีปิดที่ระดับ 1,552.44 จุด ลดลง 2.10 จุด หรือ 0.14% มูลค่าการซื้อขาย 8.09 หมื่นล้านบาท 
10 หุ้นกดดัชนีวันนี้

ด้านนายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยวันนี้แกว่งไซด์เวย์ในลักษณะสร้างฐาน คล้ายคลึงกับตลาดต่างประเทศ โดยตลาดหุ้นในภุมิภาคเอเชีย และตลาดในยุโรปเทรดบ่ายนี้ก็แกว่งไซด์เวย์ทั้งในแดนบวก-ลบ เนื่องจากตลาดฯไม่มีปัจจัยบวกใหม่เข้ามาหนุน ขณะเดียวกันการแพร่ระบาดไวรัสโควิด-19 ในประเทศก็ยังถ่วงอยู่ ซึ่งล่าสุดมาเจอสายพันธุ์อินเดียในไทยอีก ทำให้ตลาดฯยังไปได้ยาก
โดยวันนี้ตลาดฯปรับตัวลงกระจายไปในหลายกลุ่ม ไม่เพียงแต่กลุ่มพลังงานที่รับแรงกดดันจากราคาน้ำมันที่ปรับตัวลง อย่างไรก็ดีสัปดาห์หน้าให้จับตาตัวเลขส่งออกของไทยที่จะออกในวันที่ 25 พ.ค.นี้ และติดตามตัวเลขเศรษฐกิจของประเทศสำคัญ รวมถึงสัปดาห์หน้าก็จะมีการประชุมธนาคารกลางอินโดนีเซียด้วย ส่วนบ้านเราเกาะติดสถานการณ์แพร่ระบาดไวรัสโควิด-19 ในประเทศต่อไป
สำหรับแนวโน้มการลงทุนในสัปดาห์หน้า นายวีระวัฒน์ กล่าวว่า ตลาดฯคงจะแกว่งไซด์เวย์ พร้อมให้แนวรับ 1,540-1,530 จุด ส่วนแนวต้าน 1,570 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่

SIRI    มูลค่าการซื้อขาย  4,772.51 ล้านบาท  ปิดที่   1.35 บาท เพิ่มขึ้น  0.12 บาท
PTT     มูลค่าการซื้อขาย  4,180.45 ล้านบาท  ปิดที่  38.50 บาท ลดลง   0.50 บาท
KBANK   มูลค่าการซื้อขาย  2,278.96 ล้านบาท  ปิดที่ 120.50 บาท ลดลง   1.50 บาท
IRPC    มูลค่าการซื้อขาย  1,708.23 ล้านบาท  ปิดที่   4.06 บาท เพิ่มขึ้น  0.12 บาท
KTC     มูลค่าการซื้อขาย  1,688.82 ล้านบาท  ปิดที่  76.00 บาท เพิ่มขึ้น  5.25 บาท
 
ตลาดหุ้นเอเชีย
